คราวนี้มารีวิวร้านแถวออฟฟิศอีกแล้ว ร้านนี้เคยรีวิวแล้วไปรอบนึงแต่เป็นเมนูส้มตำอะไรพวกนี้ คราวนี้มาเค้ามีเมนูขายเฉพาะมือกลางวันแล้วจ้า เป็นก๋วยเตี๋ยวขายด้วย เป็นก๋วยเตี๋ยวสุโขทัยเครื่องแน่นมากกกก ราคา 59 บาท ถ้าจะเพิ่มความแซ่บก็สั่งเป็น ก๋วยเตี๋ยวต้มยำก็ได้ ราคา 69 บาท ราคาเหมาะสมกับพนักงานออฟฟิศอย่างตาลเป็นอย่างยิ่ง ดีดี๊อ่ะ ... รสชาติเครื่องต้มยำเข้มข้นดีค่ะ ครบรส แต่แอบรู้สึกว่ามันหวานไปหน่อย ปกติไม่ค่อยชอบอาหารคาวที่ใส่น้ำตาลอยู่แล้ว เลยอาจจะรู้สึกว่าหวานไปสำหรับตาลค่ะ

แต่คราวนี้มากันหลายคนเนอะก็เลยมีของมาแชร์กันด้วย อย่างที่ชอบเลยคือ "ไก่ย่างตะไคร้" 
เนื้อไก่หมักตะไคร้มาสีสวยเลย กลิ่นหอมเบาๆ เนื้อไก่มาแบบหนาๆ เลยค่ะ ไม่ได้มาเป็นวิญญาณไก่ 
ที่เนื้อไก่บางๆ แบนๆ นะ หนากำลังดีเคี้ยวเต็มปากเต็มคำ 

อีกจานที่ชอบมากๆๆๆ กลับไปกินอีกต้องสั่งอีกแน่นอน คือ "หมูกรุบกริบ" ชื่อเมนูน่าลั๊คเนอะ :D 
เป็นหมูคลุกกับข้าวคั่ว อัดข้าวคั่วแบบแน่นๆ เลยนะ กัดเข้าทีมันจะกรุบกริบๆ สมชื่อมากๆ เลยค่ะ อร่อยอ่ะ แล้วก็หอมข้าวคั่วด้วย แต่จานนี้มาปุ๊ปต้องรีบลงมือกันนิดนึง เพราะวางไว้นานมากมันจะเย็นแล้วมันจะแข็งค่ะ แต่ก็ยังกินได้อยู่นะ แต่ตาลชอบกินตอนกำลังร้อนๆ มากกว่า 